"இந்தப் படகில் இளவரசர் இருக்கிறார் என்ற சந்தேகமே அவனுக்கில்லை. நான் கூறியதை அவன் அப்படியே நம்பி விட்டான்!"  "அவனைப் பார்த்தாயா?"  "பார்த்தேன், ஆனால் அவனுடைய பிசாசைப் பார்த்ததாகப் பயந்து பாசாங்கு செய்தேன்."  "உன்னைப் போல பொய் சொல்லக் கூடியவனை நான் பார்த்ததேயில்லை."  "பொய் என்று சொல்லாதே! கற்பனா சக்தி என்று சொல்லு. இளவரசர் எப்படியிருக்கிறார்?"  "நடுநடுவே விழித்துக்கொண்டு இரண்டு வார்த்தை சொல்கிறார்; அப்புறம் நினைவு இழந்து விடுகிறார்."  "இந்தச் சுரமே அப்படித்தான்."  "எத்தனை நாளைக்கு இருக்கும்?" 